open-index/open-wikipedia-markdown huggingface dataset:
Jules Armand Dufaure

**Jules Armand Dufaure** (4. joulukuuta 1798 Saujon – 28. kesäkuuta 1881 Rueil) oli ranskalainen valtiomies, joka toimi Ranskan pääministerinä kolmannen tasavallan alkuaikoina 1871–1873, 1876 ja 1877–1879. Hän oli poliittiselta linjaltaan konservatiivinen tasavaltalainen.

Dufaure aloitti uransa asianajajana Bordeaux’ssa. Hänet valittiin Ranskan edustajainkamariin vuonna 1834 ja edistettyään Molén hallituksen kaatumista toukokuussa 1839 hänestä tuli yleisten töiden ministeri uuteen Jean-de-Dieu Soultin hallitukseen, joka tosin kaatui jo seuraavan vuoden maaliskuussa. Ministerinä Dufaure vaikutti Ranskan rautatieverkon varhaiseen kehittämiseen. Vuodesta 1840 hän kuului kuningas Ludvig Filipiä vastustaneeseen oppositioon. Dufaure oli edustajainkamarin varapuhemiehenä 1841–1845. Helmikuun vallankumouksen jälkeen vuonna 1848 hän ryhtyi tasavallan tukijaksi, oli perustuslakia säätävän kansalliskokouksen jäsenenä ja toimi Ranskan sisäministerinä lokakuusta joulukuuhun 1848 sekä kesäkuusta lokakuuhun 1849. Toisen tasavallan päätyttyä Napoleon III:n valtaantuloon Dufaure vetäytyi politiikasta ja palasi lakimiehen ammattiinsa. Hänet valittiin 1863 Ranskan akatemian jäseneksi.

Toisen keisarikunnan romahdettua syksyllä 1870 Dufaure osallistui kolmannen tasavallan perustamiseen. Helmikuussa 1871 hänet valittiin uuteen kansalliskokoukseen, jossa hän kohosi keskustavasemmistoryhmän johtajaksi. Samassa kuussa hänet nimitettiin oikeusministeriksi sekä varakonseljipresidentiksi Adolphe Thiersin hallitukseen. Sekä Thiers että Dufaure joutuivat eroamaan toukokuussa 1873, minkä jälkeen Dufaure asettui oppositioon Albert de Broglien hallitusta vastaan. Hän palasi oikeusministeriksi maaliskuussa 1875 Louis Buffetin hallitukseen. Seuraavana vuonna Dufaure valittiin helmikuussa uuteen edustajainkamariin, maaliskuussa pääministeriksi Buffetin jälkeen ja elokuussa elinikäiseksi senaattoriksi. Hänen keskiryhmää edustanut hallituksensa joutui kuitenkin eroamaan jo joulukuussa, sillä sen tuki parlamentissa jäi liian kapeaksi monarkistien ja radikaalien välissä. Joulukuussa 1877 hän kuitenkin kokosi vielä uuden hallituksen. Dufaure vaikutti merkittävästi tapahtumiin, jotka johtivat tammi–helmikuussa tasavallan vastustajana tunnetun presidentin, marsalkka Patrice de Mac-Mahonin eroon. Pian sen jälkeen Dufaure erosi itsekin ja vetäytyi eläkkeelle.

## Lähteet

## Aiheesta muualla

*Jules-Armand Dufaure  Académie française
Ireneusz Pękalski

**Ireneusz Józef Pękalski** (s. 9. maaliskuuta 1950 Tomaszów Mazowiecki) on puolalainen roomalaiskatolinen piispa. Hänet vihki papiksi Łódźin hiippakuntaan (vuodesta 1992 arkkihiippakunta) Józef Rozwadowski 2. kesäkuuta 1974. Hänet nimitettiin Łódźin vihkipiispaksi sekä Castellum Tingitiin titulaaripiispaksi 11. joulukuuta 1999, ja piispaksi vihkiminen seurasi 8. tammikuuta 2000. Pääkonsekraattorina toimi Władysław Ziółek, jota avustivat Janusz Bolonek ja Adam Lepa.

## Lähteet
Puumalansalmi

**Puumalansalmi** on salmi Saimaassa, Puumalassa. Pihlajavesi laskee tämän salmen kautta.

Puumalansalmi on strategisen sijaintinsa vuoksi ollut usean taistelun tapahtumapaikka 1500-luvulta lähtien. Se on ollut lähellä Ruotsin ja Venäjän rajaa.

Salmen kautta kulkee Saimaan syväväylä. Aikaisemmin sen yli kuljettiin Puumalansalmen lossilla. Vuodesta 1995 lähtien salmen on voinut ylittää Puumalansalmen siltaa pitkin.

## Lähteet
Saimaan syväväylä

**Saimaan syväväylä** on laivaväylästö Saimaalla, jota pitkin pääsee Ristiinaan, Savonlinnaan, Kiteelle, Joensuuhun ja Varkauteen. Saimaalta pääsee syväväylää pitkin myös edelleen Kallavedelle sekä Kuopioon ja Siilinjärvelle. Kallavedelle kuljetaan Taipaleen kanavan kautta. Syväväylällä sallittu syväys on 4,2&nbsp;m.

Saimaalta pääsee Saimaan kanavaa pitkin Viipurin kautta Itämerelle.

## Lähteet
Sikkikone

**Sikkikone** (vaotuskone) on mekaaninen laite, jolla voidaan tehdä peltiin erilaisia profiileja eli sikkejä. Koneen kahteen akseliin on erilaisia rissoja (vaotuskehrä), joita vaihtamalla saadaan erilaisia profiileja aikaiseksi. Koneen akseleita pyöritetään käsi- tai konevoimalla. Työstettävä pelti kulkee koneen rullien välistä ja peltiin muotoutuu ura.

Tunnetuin käyttötapa lienee kipinäpellin valmistus, eli tulisijan eteen tehdään peltilevy, jonka reunat "ajetaan" sikkikoneella, jolloin reunoista tulee esteettisemmät ja ne myös puristuvat tasaisemmin lattiaa vasten. Samalla koko levy jäykistyy. Myös erilaisia pyöreitä muotoja voidaan muokata sikkikoneella: esimerkkinä vaikka syöksytorvet tms. putket ja pönttöuunin kuorien koriste/jäykistesikit.
Antonieto Cabajog

**Antonieto Dumagan Cabajog** (s. 10. toukokuuta 1956 Cebu) on filippiiniläinen roomalaiskatolinen piispa. Hänet vihki papiksi Tagbilaranin hiippakuntaan Onesimo Cadiz Gordoncillo 9. huhtikuuta 1981. Hänet nimitettiin Cebun arkkihiippakunnan vihkipiispaksi sekä Reperin titulaaripiispaksi 13. tammikuuta 1999, ja piispaksi vihkiminen seurasi 16. maaliskuuta. Pääkonsekraattorina toimi Ricardo Jamin Vidal, jota avustivat Carmelo Dominador Flores Morelos ja Onesimo Cadiz Gordoncillo.

Cabajog sai 21. huhtikuuta 2001 nimityksen Surigaon piispaksi.

## Lähteet
Mario Pio Gaspari

**Mario Pio Gaspari** (8. huhtikuuta 1918 San Felice sul Panaro – 23. kesäkuuta 1983) oli italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi 21. heinäkuuta 1940 ja nimitettiin apostoliseksi delegaatiksi Meksikoon sekä Numidan titulaariarkkipiispaksi 6. kesäkuuta 1973. Piispaksi vihkiminen seurasi 29. kesäkuuta. Pääkonsekraattorina toimi paavi Paavali VI, jota avustivat Agostino Casaroli ja Bernardin Gantin.

Gaspari sai 16. marraskuuta 1977 nimityksen apostoliseksi pro-nuntiukseksi Japaniin. Hän kuoli 65-vuotiaana virassa.

## Lähteet
Igor Poljakov

**Igor Nikolajevitš Poljakov** (; 1. elokuuta 1912 Moskova – 16. toukokuuta 2008 Moskova) oli Neuvostoliittoa edustanut soutaja ja olympiamitalisti. Hän kilpaili vuoden 1952 kesäolympialaisissa Helsingissä ja oli siellä mukana saamassa hopeaa miesten kahdeksikossa.

## Lähteet
Braulio Sánchez Fuentes

**Braulio Sánchez Fuentes** (4. elokuuta 1922 México – 18. marraskuuta 2003) oli meksikolainen roomalaiskatolinen piispa. Hän kuului salesiaaneihin. Hänet vihittiin papiksi 28. lokakuuta 1950 ja nimitettiin Mixesin alueprelatuurin johtoon sekä Aquae Novae in Proconsularin titulaaripiispaksi 14. tammikuuta 1970. Piispaksi vihkiminen seurasi 1. toukokuuta. Pääkonsekraattorina toimi Miguel Darío Miranda y Gómez, jota avustivat Ernesto Corripio y Ahumada ja José de Jesús Clemens Alba Palacios.

Sánchez Fuentes luopui titulaaripiispan arvosta 15. helmikuuta 1978. Hän jatkoi toimintaansa Mixesin prelaattina, kunnes jäi eläkkeelle 16. joulukuuta 2000.

## Lähteet
Tony Gallopin

**Tony Gallopin** (s. 19. huhtikuuta 1988 Dourdan) on ranskalainen maantiepyöräilijä. Hän edusti Auber 93 -joukkuetta kausilla 2008–2009, Cofidista 2010–2011, RadioShackia 2012–2013, Lotto-Belisol / Lotto Soudal -tallia 2014–2017 ja AG2R -joukkuetta 2018–2021 ja viimeisilllä ammattilaiskausillaan 2022–2023 Trek-Segafredo / Lidl-Trekiä. Hän on työskennellyt apulaisjoukkueejohtajana Lotto Dstny -tallissa vuodesta 2024 lähtien.

Gallopin voitti Clásica de San Sebastiánin 2013 karattuaan 13 ajajan kärkiryhmästä Arkalen nousussa 15 kilometriä ennen maalia. Hän voitti toiseksi sijoittuneen Alejandro Valverden 28 sekunnilla.

Ranskan ympäriajossa 2014 Gallopin voitti 11. etapin ja oli seitsemännellä etapilla kolmas. Hän ajoi myös yhden etapin ajan kokonaiskilpailun johtajan keltaisessa paidassa. Espanjan ympäriajossa 2018 hän voitti seitsemännen etapin.

## Saavutuksia
Lähde: Cycling Archives

;2006
:Junioreiden EM-kilpailut, aika-ajossa hopeaa
:Junioreiden MM-kilpailut, maantieajossa ja aika-ajossa pronssia
;2008
:Pariisi–Tours, alle 23-v. kilpailun voitto
;2009
:Välimeren kilpailut, aika-ajossa hopeaa
;2010
:Luxemburgin ympäriajo, 3. etapin voitto
;2011
:Flèche d'Emeraude, voitto
:Luxemburgin ympäriajo, kokonaiskilpailussa kolmas
:Tour du Limousin, 2. etapin voitto
;2012
:Omanin ympäriajo, kokonaiskilpailussa kolmas
:Ranskan ympäriajo, 8. etapilla kolmas
;2013
:Clásica de San Sebastián, voitto
;2014
:Brabantse Pijl, kolmas
:Ranskan ympäriajo, 11. etapin voitto, 7. etapilla kolmas
:Clásica de San Sebastián, viides
:Grand Prix Cycliste de Montréal, kolmas
:Grand Prix de Wallonie, toinen
:MM-kilpailut, maantieajossa kuudes
;2015
:Étoile de Bessèges, kokonaiskilpailussa toinen, 4. etapin voitto
:Pariisi–Nizza-ajo, kokonaiskilpailussa kuudes
:Amstel Gold Race, kuudes
:MM-kilpailut, maantieajossa seitsemäs
:Lombardian ympäriajo, seitsemäs
;2016
:Étoile de Bessèges, kokonaiskilpailussa toinen
:Brabantse Pijl, kolmas
:Clásica de San Sebastián, toinen
:Grand Prix de Wallonie, voitto
;2017
:Étoile de Bessèges, kokonaiskilpailussa toinen, 5. etapin (aika-ajo) voitto
:Volta ao Algarve, kokonaiskilpailussa kolmas
:Ranskan ympäriajo, 15. etapilla kolmas
:Clásica de San Sebastián, toinen
:Grand Prix Cycliste de Montréal, kuudes
:Grand Prix de Wallonie, toinen
:MM-kilpailut, maantieajossa 13:s
;2018
:Etoile de Bessèges, kokonaiskilpailun ja 5. etapin (aika-ajo) voitto
:Tour Cycliste International La Provence, kokonaiskilpailussa toinen
:Espanjan ympäriajo, kokonaiskilpailussa 11:s, 7. etapin voitto
;2019
:Italian ympäriajo, 7. etapilla toinen

## Lähteet
Lohkeavuus

**Lohkeavuus** on mineraalien mekaaninen ominaisuus. Se on tapa, jolla mineraalit hajoavat tasaisia, jopa peilikirkkaita lohkopintoja myöten. Lohkeavuuteen vaikuttaa mineraalin atomien hilarakenne. Lohkeavuus on erilainen eri mineraaleilla. Lohkopinta voi olla yhdensuuntainen mahdollisen kidepinnan kanssa, mutta eroaa siitä siinä, että lohkomisen jatkuessa lohkopinta saadaan toistumaan uudelleen ja uudelleen.

Lohkosuuntia voi olla mineraalin rakenteesta riippuen 1–3. Lohkosuunnat ovat tärkeä tuntomerkki mineraalin tunnistamisessa.

Heikko lohkeavuus on esimerkiksi apatiitilla ja täydellinen lohkeavuus esimerkiksi kiilteillä. Esimerkiksi kvartsilla ei ole lainkaan lohkeavuutta.

## Katso myös

* Asu (mineralogia)
* Viiru

## Lähteet

* 
*
Sam Rainsy

**Sam Rainsy** on kambodžalainen poliitikko. Rainsy on nimeään kantavan oppositiopuolueen johtaja. Rainsy tuomittiin 11 vuodeksi vankeuteen vuonna 2010, jolloin hän pakeni tuomiota ulkomaille. Kambodžan kuninkaan armahdettua Rainsyn kesäkuussa 2013 hän palasi maahan.

## Lähteet
Tennantiitti

**Tennantiitti** on sulfidimineraali. Se esiintyy tavallisesti massoina tai kuorta muistuttavana harmaana mineraalina. Sillä on hyvin samanlaiset ominaisuudet tetraedriitin kanssa, ja näiden kahden mineraalin erottaminen voi olla vaikeaa. Sitä esiintyy kupari- ja lyijypitoisissa juonissa yhdessä tetraedriitin, sideriitin, lyijyhohteen ja sinkkivälkkeen kanssa.

## Lähteet
Juan Antonio Falcón Iturrizaga

**Juan Antonio Falcón Iturrizaga** (12. kesäkuuta 1838 Lima – 1. toukokuuta 1909) oli perulainen roomalaiskatolinen piispa. José Sebastian Goyeneche y Barreda vihki hänet Liman arkkihiippakuntaan diakoniksi 14. kesäkuuta 1862 ja papiksi 20. joulukuuta 1862. Falcón Iturrizaga valittiin Cuzcon hiippakunnan johtoon 25. lokakuuta 1892, ja hänet konsekroi piispaksi José Macchi 29. kesäkuuta 1893. Hän kuoli 70-vuotiaana virassa.

## Lähteet
Francesco Imberti

**Francesco Imberti** (25. joulukuuta 1882 Racconigi – 27. tammikuuta 1967) oli italialainen roomalaiskatolinen arkkipiispa. Hänet vihittiin papiksi 29. kesäkuuta 1906 ja nimitettiin Aostan hiippakunnan johtoon 23. heinäkuuta 1932. Piispaksi vihkiminen seurasi 11. syyskuuta. Pääkonsekraattorina toimi Maurilio Fossati, jota avustivat Costanzo Castrale ja Giovanni Battista Pinardi.

Imberti sai 10. lokakuuta 1945 nimityksen Vercellin arkkipiispaksi, jona hän toimi, kunnes jäi eläkkeelle 5. syyskuuta 1966. Hän sai eläkkeellejäämispäivänään vielä nimityksen Vulturian titulaariarkkipiispaksi.

Imberti osallistui Vatikaanin toiseen kirkolliskokoukseen.

## Lähteet
Burning Up

**Burning Up** on yhdysvaltalaisen laulaja-lauluntekijä Madonnan kappale hänen debyyttialbumiltaan. Kappale julkaistiin albumin toisena singlenä 9. maaliskuuta 1983, joissakin maissa myös "Physical Attractionin" A-puolisena singlenä. Madonna esitteli kappaleesta varhaisen demoversion Sire Recordsille, joka suostui nauhoittamaan kappaleen singleksi sen jälkeen kun "Everybodysta" tuli tanssihitti. Singlen tuotti Reggie Lucas, kun taas John Benitez vastasi kitarariffeistä ja taustalaulusta. Kappaleessa kuultavia soittimia ovat muun muassa bassokitara, kosketinsoitin sekä rummut.

Yhdessä "Physical Attraction" -singlen kanssa julkaistuna kappale sai ristiriitaisen vastaanoton: kappaleen synkkää sävyä kritisoitiin, mutta toisaalta sen tanssirytmistä pidettiin. Siitä ei tullut kaupallista menestystä, mutta se pääsi Yhdysvalloissa Billboard Hot Dance Club Songs -listan 3. sijalle ja Australiassa Kent Music Reportin 13. sijalle. Lukuisten singleä markkinoineiden live-esitysten jälkeen kappale lisättiin Virgin Tourin esityslistaan. Kappaleen sähkökitaraversio esitettiin Re-Invention World Tourilla.

## Kappalelista
;U.S. 7" Single
#
#

;U.S. / France / Australia 12" Single
#
#

;Australian 7" Single
#
#

;Germany / UK CD Maxi Single (1995)'''
#
#

## Listasijoitukset

## Lähteet
Le Monden vuosisadan 100 kirjaa

**Le Monden vuosisadan 100 kirjaa** on ranskalaisen *[[Le Monde]]* -lehden ja Fnac-kauppaketjun vuonna 1999 järjestämän kyselyn perusteella koottu lista 1900-luvun parhaista kirjoista. Kysymykseen "Mitkä kirjat ovat jääneet mieleesi?" vastasi 17&nbsp;000 ranskalaista, jotka tekivät valintansa kirjakauppojen ja journalistien valitsemien 200 kirjan pohjalta.

## Vuosisadan 100 kirjaa

## Katso myös
* Maailman kaikkien aikojen 100 parasta kirjaa
* Tuhat vuotta – sata kirjaa

## Lähteet
Discovery Networks Finland

**Discovery Networks Finland** (vuosina 2013–2015 **SBS Discovery Television**) on suomalainen televisioyhtiö, jonka omistaa yhdysvaltalainen Warner Bros. Discovery. Yhtiö perustettiin 9. huhtikuuta 2013 Discovery Communicationsin ostettua SBS Nordicin toiminnot saksalaiselta ProSiebenSat.1 Medialta. Uuteen yhtiöön siirrettiin SBS Nordicin toimintojen lisäksi myös Discoveryn pohjoismaiset toiminnot. 

Suomessa yhtiön kanaviin kuuluvat maksuttomat TV5, Kutonen, Frii ja TLC sekä maksu-tv-kanavat Discovery Channel, Animal Planet, Discovery Science, Discovery World ja Investigation Discovery sekä urheilukanavat Eurosport 1 ja Eurosport 2.

Syyskuussa 2018 Discovery avasi pohjoismaissa erittäin suositun suoratoistopalvelu Dplayn myös Suomeen. Tammikuussa 2021 Dplayn nimi muuttui Discovery+:ksi. Discoveryn toinen Suomessa toimiva suoratoistopalvelu on urheiluun keskittynyt Eurosport Player.

Discovery Networks Finland omistaa olympialaisten televisio-oikeudet Suomessa vuosina 2018–2024. Se on alilisensioinut osan oikeuksista Ylelle.

Discovery Networks Finlandilla on noin 40 työntekijää Suomessa, ja se on osa globaalia mediayhtiö **Discovery Networks Internationalia** (DNI). DNI toimii yli 200 maassa.

## Lähteet

## Aiheesta muualla
* Viralliset kotisivut
Natriumdivetyfosfaatti

**Natriumdivetyfosfaatti** eli **mononatriumfosfaatti** (NaH2PO4) on natrium- ja divetyfosfaatti-ionien muodostama epäorgaaninen ioniyhdiste. Ainetta käytetään elintarvikkeiden lisäaineena, pH:n säätöön ja fosforiyhdisteiden valmistukseen.

## Ominaisuudet
Natriumdivetyfosfaatti on huoneenlämpötilassa valkoista kiteistä ainetta. Yhdiste liukenee runsaasti veteen, muodostaen happaman liuoksen. Kidevedettömän natriumdivetyfosfaatin lisäksi tunnetaan myös alkeiskopiltaan rombiset kidevedelliset monohydraatti (NaH2PO4·H2O) ja dihydraatti (NaH2PO4·2H2O). Kidevesi poistuu noin 100&nbsp;°C lämpötilassa. Kuumennettaessa yhdistettä enemmän se hajoaa muodostaen natriummetafosfaattia ja polyfosfaatteja.

## Valmistus ja käyttö
Natriumdivetyfosfaattia valmistetaan neutraloimalla fosforihappoa natriumkarbonaatilla tai pienellä määrällä natriumhydroksidia. Yhdistettä muodostuu myös kuumennettaessa ammoniumnatriumfosfaattia.
:2 H3PO4 + Na2CO3 → 2 NaH2PO4 + H2O + CO2

Natriumdivetyfosfaattia käytetään yhdessä natriumvetyfosfaatin kanssa puskuriliuoksissa. Muita käyttökohteita ovat tekstiilien käsittely, veden pehmentäminen, raskasmetalli-ionien saostaminen, metallipintojen puhdistaminen, eläinrehuissa ravinteena ja polyfosfaattien valmistaminen. Elintarvikkeissa natriumdivetyfosfaattia käytetään happamuudensäätöaineena ja sulatesuolana. Sen E-koodi yhdessä natriumvetyfosfaatin ja  natriumfosfaatin kanssa on E 339.

## Lähteet
Ercole l’invincibile

**Ercole l’invincibile** (”Voittamaton Herkules”) on vuonna 1964 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Alvaro Mancori alias Al World. Sen päähenkilöä Herkulesta esittää yhdysvaltalainen kehonrakentaja Dan Vadis.

## Juoni
Herkules pelastaa prinsessa Teikan leijonan kynsistä ja vapauttaa hänen isänsä kuningaskunnan lohikäärmeen ikeestä. Sillä aikaa tulivuoren sisällä sijaitsevan Demioksen kuningatar ja tämän apuri Kabaol ovat orjuuttaneet Teikan ja hänen kansansa, joita Herkules lähtee pelastamaan. Kabaolin tytär Melissa tappaa kuningattaren ja aikoo uhrata Teikan, mutta Herkules vapauttaa orjat, pelastaa rakastettunsa, ja tulivuorenpurkaus tuhoaa kaupungin.

## Näyttelijät

## Tuotanto
Techniscope-tekniikalla Technicolor-väreissä kuvattu *Ercole l’invincibile* on tavanomainen peplumseikkailu, joka on täynnä reipasta toimintaa. Elokuvan kliseisiin kuuluvat sankarin kamppailut leijonaa, lohikäärmettä, karhua ja norsuja vastaan, pelastajaansa odottava kahlittu neito, paha kuningatar, orjuutettu kansa ja kaiken tuhoava tulivuorenpurkaus. Dan Vadis on energinen toimintasankari, mutta hänen vaalea partansa on yksi peplumhistorian surkeimmista esityksistä. Alkuteksteissä koko näyttelijäkunnalle on keksitty englanninkieliset taiteilijanimet.

Yhdysvalloissa elokuva muokattiin uudelleen osaksi television *Sons of Hercules* (”Herkuleen pojat”) -sarjaa nimellä *Son of Hercules in the Land of Darkness* (”Herkuleen poika pimeyden maassa”). Samalla siihen vaihdettiin toinen lohikäärme Steve Reevesin ''Voittamattomasta Herkuleesta'', josta myös musiikki on lainattu.

## Julkaisut
Harvoin nähdystä elokuvasta ei ole laadultaan tyydyttävää DVD-julkaisua. Sen amerikkalainen TV-versio on saatavilla useilta public domain -sivustoilta.

## Lähteet

## Aiheesta muualla
*
Tallinnan satama

**Tallinnan matkustajasatama**, kirjaimellisesti **Tallinnan vanhankaupungin satama** () on Viron pääkaupungin Tallinnan keskustassa sijaitseva satama. Matkustajasataman kautta kulkee myös konttiliikennettä.

Se on myös Viron suurin matkustajasatama. Muun muassa Tallink, Eckerö Line ja Viking Line liikennöivät sieltä Helsinkiin ja Tallink Tukholmaan. Aiemmin St. Peter Line liikennöi Tallinnasta Helsinkiin, Pietariin ja Tukholmaan. Vanhankaupungin satamaan kuuluu kolme matkustajaterminaalia. Sataman omistaa Tallinnan pörssissä noteerattu AS Tallinna Sadam -yhtiö, jossa Viron valtio on enemmistöomistaja. Satamayhtiö operoi matkustajaliikennettä myös siihen osana kuuluvaan Saarenmaan satamaan.

Tallinnan sataman läpi kulki vuonna 2019 yhteensä noin 10,7 miljoonaa matkustajaa, joista noin 8,8 miljoonaa Helsingin ja Tallinnan välisellä reitillä. Vuonna 2020 sataman kokonaismatkustajamäärä tippui koronapandemian vuoksi 4,3 miljoonaan.

## Satamaan liikennöivät laivat

## Reitit ja matkustajaliikenne

Tallinnan sataman matkustajaliikenne romahti vuonna 2020 maailmanlaajuisen koronapandemian vuoksi.

## Lähteet

## Aiheesta muualla

* Tallinna Sadaman kotisivut
* Tallinnan matkustajasatama (Vanhankaupungin satama)
G. R. Aldo

**G. R. Aldo** (oikealta nimeltään **Aldo Graziati**, 1. tammikuuta 1905 Scorzè – 14. marraskuuta 1953) oli italialainen elokuvaaja.

Ranskaan nuorena muuttanut Aldo toimi elokuvastudioiden valokuvaajana ja valmistui 1940-luvun alussa elokuvaajaksi työskennellen useissa Christian-Jaquen elokuvissa. Vuonna 1947 Aldo palasi Italiaan, jossa hän toimi kuvaajana Luchino Viscontin elokuvassa *[[Maa järisee]]* sekä Vittorio De Sican elokuvissa kuten *[[Milanon ihme]]* (*Miracolo a Milano*, 1951) ja *[[Umberto D. – elämän vanki]]*. Aldo kuoli uransa huipulla auto-onnettomuudessa Viscontin *[[Senso]]n* (1954) kuvausten aikana.

## Lähteet

## Aiheesta muualla
*IMDb: G. R. Aldo
Partaheinät

**Partaheinät** (*Hyparrhenia*) on monivuotisten ruohovartisten heinäkasvien suku. Siihen kuuluu 55 lajia, jotka kasvavat trooppisessa Afrikassa ja Aasiassa.

## Lajeja
* *[[afrikanpartaheinä|Hyparrhenia arrhenobasis]]* – afrikanpartaheinä
* *[[Hyparrhenia cymbaria]]* – venhopartaheinä
* *[[savannipartaheinä|Hyparrhenia filipendula]]* – savannipartaheinä
* *[[välimerenpartaheinä|Hyparrhenia hirta]]* – välimerenpartaheinä
* *[[etelänpartaheinä|Hyparrhenia rufa]]* – etelänpartaheinä
* *[[siinainpartaheinä|Hyparrhenia sinaica]]* – siinainpartaheinä

## Lähteet
* Finto: Kassu – Kasvien suomenkieliset nimet: ''Hyparrhenia'' (suomenkielisen nimen lähde.)

### Viitteet

## Aiheesta muualla
* Suomen Lajitietokeskus: Partaheinät – ''Hyparrhenia''
Sieni (täsmennyssivu)

**Sieni** voi tarkoittaa ainakin seuraavia asioita:

* sienet, aitotumaisiin kuuluva eliöiden pääryhmä
** sieni, sienten maanpäällisestä osasta eli itiöemästä käytettävä nimitys
* sieni eli sieni-infektio, mikrobikasvuston aiheuttama tartunta
* sieni eli pesusieni, sienieläinlaji ja peseytymisessä käytettävä huokoinen pesuväline 
* sieni eli taulusieni, liitutaulun puhdistusväline

### Katso myös
* sienieläimet, eläinkunnan pääjakso
Giuseppe Angrisani

**Giuseppe Angrisani** (19. joulukuuta 1894 Buttigliera d'Asti – 24. huhtikuuta 1978) oli italialainen roomalaiskatolinen piispa. Hänet vihittiin papiksi 20. joulukuuta 1919 ja nimitettiin Casale Monferraton hiippakunnan johtoon 1. heinäkuuta 1940. Piispaksi vihkiminen seurasi 25. elokuuta. Pääkonsekraattorina toimi Maurilio Fossati, jota avustivat Umberto Rossi ja Giovanni Battista Pinardi.

Angrisani osallistui Vatikaanin toiseen kirkolliskokoukseen. Hän jäi eläkkeelle 1. maaliskuuta 1971.

## Lähteet
Apparecido José Dias

**Apparecido José Dias** (28. joulukuuta 1931 Itajobi – 29. toukokuuta 2004) oli brasilialainen roomalaiskatolinen piispa. Hänet vihittiin Jumalan Sanan seuran papiksi 3. elokuuta 1958 ja nimitettiin Registron hiippakunnan johtoon 13. joulukuuta 1974. Piispaksi vihkiminen seurasi 16. helmikuuta 1975. Pääkonsekraattorian toimi David Picão, jota avustivat Ruy Serra ja Joel Ivo Catapan.

Dias sai 26. kesäkuuta 1996 nimityksen Roraiman piispaksi, jona hän toimi, kunnes kuoli 72-vuotiaana virassa.

## Lähteet
Terminalia mollis

***Terminalia mollis*** on suurilehtinen trooppinen puulaji, joka kuuluu ketapanien sukuun.

Puu kasvaa 5–13 m korkeaksi, ja sen runko voi olla 60 cm paksu. Sillä on harmaa, uurteinen kaarna ja leveät lehdet, jotka kasvavat kimppuina oksien kärjissä. Kukinnot ovat valkoiset, noin 18 cm pitkät ja tuoksuvat voimakkaasti.

Lajia tavataan trooppisessa Afrikassa päiväntasaajan molemmin puolin.

## Lähteet

## Aiheesta muualla
* Terminalia Mollis *West African Plants* (valokuvia)
Jalkapallon I divisioonan kausi 1989

**Jalkapallon I divisioona 1989** pelattiin 12 joukkueen kaksinkertaisena sarjana. Sarjan voittaja nousi mestaruussarjaan ja toiseksi sijoittunut karsi mestaruussarjassa viimeistä edelliseksi sijoittuneen kanssa.

## Sarjataulukko

Uusinta toisesta sijasta Jämsänkoskella: Koparit – KUMU 2–4

#### Ottelut

### Yleisömäärät

#### Karsintaottelut

## Lähteet
Joel Ivo Catapan

**Joel Ivo Catapan** (17. kesäkuuta 1927 Teixeira Soares – 1. toukokuuta 1999) oli brasilialainen roomalaiskatolinen piispa. Hänet vihittiin Jumalan Sanan seuran papiksi 19. maaliskuuta 1953 ja nimitettiin São Paulon arkkihiippakunnan vihkipiispaksi sekä Macriana Minorin titulaaripiispaksi 11. joulukuuta 1974. Piispaksi vihkiminen seurasi 25. tammikuuta 1975. Pääkonsekraattorina toimi Paulo Evaristo Arns, jota avustivat Benedito de Ulhôa Vieira ja José Thurler.

Catapan kuoli 71-vuotiaana virassa.

## Lähteet
Ketapanit

**Ketapanit** (*Terminalia*) on Combretaceae-heimoon kuuluvien trooppisten pensaiden ja puiden suku. Sukuun kuuluu noin 200 lajia. Joistakin saadaan parkkiaineita ja hartsia, joitakin käytetään puutavarana ja varsinkin manteliketapania kasvatetaan koristekasvina.

## Lajeja
* *[[Terminalia arjuna]]*
* *[[Terminalia bellirica]]*
* *[[Terminalia boivinii]]*
* *[[etiopianketapani|Terminalia brownii]]* – etiopianketapani
* *[[Terminalia buceras]]* – sarviketapani
* *[[manteliketapani|Terminalia catappa]]* – manteliketapani
* *[[rohtoketapani|Terminalia chebula]]* – rohtoketapani
* *[[Terminalia chicarronia]]*
* *[[Terminalia fatraea]]*
* *[[Terminalia franchetii]]*
* *[[framireketapani|Terminalia ivorensis]]* – framireketapani
* *[[kiehkuraketapani|Terminalia mantaly]]* – kiehkuraketapani
* *[[Terminalia mollis]]*
* *[[luumuketapani|Terminalia prunioides]]* – luumuketapani
* *[[hopeaketapani|Terminalia sericea]]* – hopeaketapani
* *[[oraketapani|Terminalia spinosa]]* – oraketapani
* *[[limbaketapani|Terminalia superba]]* – limbaketapani
* *[[Terminalia tomentosa]]*

## Lähteet

## Aiheesta muualla
* Suomen Lajitietokeskus: Ketapanit – ''Terminalia''
Lepakko-skandaali

**Lepakko-skandaali** oli Helsingissä marraskuussa 1876 tapahtunut kulttuuriskandaali, jossa Lauri Kivekkään johtamat radikaalit fennomaaniylioppilaat häiritsivät Johann Straussin *[[Lepakko (operetti)|Lepakko]]*-operetin ensi-iltaa.

Syksyllä 1876 Helsingin uuden teatterin (nykyinen Ruotsalainen teatteri) ohjelmistoon tullut *Lepakko* – tuolloiselta suomenkieliseltä nimeltään *Nahkasiipi* – herätti siihen sisältyneiden ”siveettömyyksien” vuoksi yleistä arvostelua. Kivekkään mielestä operetti loukkasi suomalaista kansaa. Fennomaaniylioppilaat arvostelivat nimenomaan sopimattoman teoksen esittämistä valtionapua nauttivassa teatterissa. Heitä ärsytti myös valtionteatterin ruotsinkielisyys, kun Suomalainen teatteri joutui toimimaan yksityiseltä pohjalta. Kivekäs ja hänen kannattajansa häiritsivät ensi-illasta 16. marraskuuta alkaen operetin jokaista esitystä viheltämällä ja taputtamalla äänekkäästi yleisöstä. Yliopiston rehtori Zachris Topelius pyysi poistamaan teoksen ohjelmistosta, ja Uudenmaan läänin kuvernööriä Georg von Alfthania pyydettiin kieltämään sen esittäminen, mitä hän ei kuitenkaan katsonut voivansa tehdä. Poliisit saapuivat 19. marraskuuta valvomaan esitystä, mutta metelöiviä ylioppilaita kukkopilleineen oli joka puolella salia. Lopulta yliopiston sijaiskansleri Johan Philip Palmén kielsi *Lepakon* esittämisen. Rangaistuksena häiriköinnistä Kivekäs erotettiin yliopistosta lukukaudeksi ja Hjalmar Appelgren kahdeksi kuukaudeksi, minkä lisäksi eräät muut saivat varoituksen.

Lepakko-skandaali puhutti koko Helsinkiä kahden viikon ajan.

## Lähteet
San Mamés

**Estadio de San Mamés** on jalkapallostadion Bilbaossa Espanjassa. Se on Espanjan korkeimmalla sarjatasolla Primera Divisiónissa pelaavan Athletic Bilbaon kotistadion kaudesta 2013–2014 alkaen.

Stadion sijaitsee Nerviónjoen rannalla vanhan San Mamés -stadionin vieressä, jolla Athletic pelasi vuosina 1913–2013. Uuden stadionin peruskivi muurattiin 26. toukokuuta 2010, ja rakennustyöt alkoivat virallisesti kuukautta myöhemmin, 25. kesäkuuta. Ensimmäinen vaihe, johon kuuluu kolme neljästä katsomosta, valmistui kauden 2013–2014 alussa, jolloin Athletic siirtyi pelaamaan stadionille. Neljäs katsomo eli kaakkoinen päätykatsomo tulee osin vanhan stadionin paikalle ja rakennetaan kun vanha stadion on purettu pois sen tieltä. Koko stadionin on määrä olla valmis maaliskuussa 2015.

Arkkitehti César Azcáraten suunnitteleman stadionin lopullinen katsojakapasiteetti on 53&nbsp;332. Kaudella 2013–2014 kapasiteetti on 36&nbsp;159, hieman vähemmän kuin vanhan stadionin. Stadionin kustannusarvio on 173 miljoonaa euroa. San Mamés Barria S.L. -stadionyhtiöön ovat seuran (50 miljoonaa euroa) lisäksi sijoittaneet Bilbaon kaupunki (11), Vizcayan maakunta (50) ja Baskimaan itsehallintoalue (50) sekä BBK-pankki (50). Stadionin yhteyteen rakennetaan julkiseen käyttöön tulevia tiloja, kuten yleisurheilun harjoittelupaikkoja, uimala ja urheilutieteen keskus.

Stadion avattiin Athleticin ja Celtan välisellä liigaottelulla 16. syyskuuta 2013. Athletic voitti ottelun 3–2, ja stadionin ensimmäisen maalin teki Celtan Charles.

## Lähteet

## Aiheesta muualla

* Stadion Estadios de Fútbol en España -sivustolla
IC 1101

**IC 1101** on Neitsyen tähdistön suunnalla, Abell 2029 -galaksiryhmän keskellä sijaitseva suuri ja kirkas  elliptinen galaksi. Galaksin näennäinen kirkkaus on magnitudiltaan 14,73, ja sen iäksi on arvioitu 12,302 miljardia vuotta.

IC 1101 on maailmankaikkeuden suurin tunnettu galaksi, ja kooltaan jopa 60 kertaa Linnunrataa suurempi. Galaksin halkaisija on noin 6 miljoonaa valovuotta. Galaksissa on arvioitu olevan 100 biljoonaa tähteä.

## Lähteet
Pilz

**Pilz GmbH & Co. KG** on saksalainen maailmanlaajuisesti toimiva automaatiotekniikan yritys. 

## Historia
Hermann Pilz perusti yrityksen vuonna 1948 Esslingeniin. Se jatkoi perheyrityksenä. Yritystä johtaessaan 1960-luvulla lähtien Peter Pilz kehitti yritystä johtamismenetelmillä, joiden periaatteita ovat selkeä visio ja kannustaminen innovaatisuuteen.

Pilzin osaaminen automaatiotekniikan tutkimus- ja tuotekehitysalalla kasvoi. Vuonna 1974 Pilz toi markkinoille jo aikaisemmin vuonna 1969 kehitetyn EUROPILZ-järjestelmän. Se oli yksi ensimmäisistä saksalaisista ohjelmoitavista ohjausjärjestelmistä. Vuonna 1987 esitellystä PNOZ-turvareleestä tuli nopeasti maailman eniten käytetty turvarele.

Ohjelmoitavat turvaohjaukset saivat alkunsa 1990-luvulla PSS-turvaohjauksesta, kun työsuojeluviranomainen hyväksyi ne.

Pilz GmbH & Co. KG on perheyritys, jonka omistavat täysin Pilzin ja Kunschertin perhe. Hallituksen puheenjohtaja Renate Pilz siirtyi pois yrityksen johdosta vuoden 2017 lopussa. Vuodesta 2018 lähtien yritystä johtavat toimitusjohtajat Susanne Kunschert ja Thomas Pilz.

## Tuotteet
* Anturit
* Ohjaustekniikka
* Väylät
* Käytöt
* Operointi- ja visualisointijärjestelmät
* Ohjelmistot
* Koneturvallisuuteen liittyvät neuvonta-, suunnittelu- ja koulutuspalvelut

## Lähteet

## Aiheesta muualla
* Homepage Pilz GmbH & Co. KG
Samuel K. Allison

**Samuel King Allison** (13. lokakuuta 1900 – 15. syyskuuta 1965) oli eräs tiedemies, joka osallistui Manhattan-projektiin. Hän johti luvunlaskua Trinity-ydinkokeessa.

Tohtori Allison osallistui Chicagossa suoritettuihin, niin kutsutun *CP-1* -nimisen ydinreaktorin käynnistystöihin. Reaktori oli lajissaan maailman ensimmäisin. Se käynnistettiin kirpeänä talviaamuna, 2. joulukuuta vuonna 1942.

Samuel Allison menehtyi sydänkohtaukseen vuonna 1965.

## Lähteet

*http://www.mphpa.org/classic/HF/Biographies%20-%20Men/allison.htm 
*Popp, Georg & Pleticha, Heinrich: Miljoona Vuotta - Viisi sekuntia (*Wir leben seit fünf sekunden*, alk. saks. 1958, Arena-Verlag. Würzburg, Länsi-Saksa), Wsoy 1962
NHL:n varaustilaisuus 1992

**NHL:n varaustilaisuus 1992** oli NHL:n 30. vuotuinen . Se järjestettiin  Montreal Forumissa, Montrealissa, 20. kesäkuuta 1992. Tampa Bay Lightning varasi ensimmäisenä tšekkoslovakialaisen puolustajan Roman Hamrlíkin. Yhtään suomalaista ei varattu ensimmäisellä kierroksella. Myöhemmillä kierroksilla varattiin kymmenen suomalaista.

## Varaukset
### 1. kierros

### Suomalaiset

## Lähteet
* eliteprospects.com
### Viitteet
Cândido Júlio Bampi

**Cândido Júlio Bampi** (25. tammikuuta 1889 Caxias do Sul – 7. heinäkuuta 1978) oli brasilialainen roomalaiskatolinen piispa. Hänet vihittiin kapusiinien papiksi 10. elokuuta 1914 ja nimitettiin Vacarian prelaatiksi sekä Tlosin titulaaripiispaksi 27. kesäkuuta 1936. Piispaksi vihkiminen seurasi 4. lokakuuta. Pääkonsekraattorina toimi João Batista Becker, jota avustivat Antônio Reis ja José Baréa.

Bampi sai 18. tammikuuta 1957 nimityksen Caxiasin (vuodesta 1966 Caxias do Sul) hiippakunnan vihkipiispaksi. Hän osallistui Vatikaanin toiseen kirkolliskokoukseen. Hän kuoli 89-vuotiaana virassa.

## Lähteet
Excalibur (automerkki)

**Excalibur** valmisti replika-autoja Yhdysvaltain Milwaukeessa. Prototyyppi esiteltiin vuonna 1963 ja sen oli suunnitellut Brooks Stevens. Auton esikuvana oli vuosimallin 1928 Mercedes-Benz SSK, mutta siinä käytettiin nykyaikaista tekniikkaa. Ensimmäisissä Excalibur-autoissa oli Studebaker Lark Daytonan alusta pienin muutoksin. Moottoriksi valittiin Chevroletin 5,3 litran V8, joka kehitti 290 hevosvoimaa (SAE brutto) eli 213 kilowattia. Tehdas muutti vuonna 1966 Milwaukeehen.

Excalibur-autot ovat olleet kalliita, mutta haluttuja. Kysyntä on ollut suurempi kuin tarjonta. Vuosina 1964-1987 tehdas on valmistanut yli 3000 Excalibur-autoa. Vuosituotanto on vaihdellut 250 ja 300 välillä.

Excaliburin valmistus loppui vuonna 1997.

## Lähteet
Cars: Cars Collection, Suuri Tietokirja Autoista, osa 12, 1987

### Viitteet

## Aiheesta muualla

* The Excalibur story
Ditt och datt

***Ditt och datt, dramatisk muntration*** oli kreivi Carl Robert Mannerheimin ylioppilasteatterille kirjoittama ruotsinkielinen kabareetyylinen satiirinäytelmä (*spex*), jota esitettiin Helsingissä muutaman kerran toukokuun 1858 alussa. Näytelmään sisältynyt pilkka vallanpitäjiä kohtaan aiheutti varsinkin Helsingin yliopistoa koskettaneen poliittisen skandaalin.

Näytelmällä oli tarkoitus kerätä rahaa ylioppilastalon rakentamista varten. Sitä esitettiin Hôtel de Russiessa eli niin sanotussa Oelzen salongissa Helsingin Aleksanterinkadulla. Mannerheim ja muut näytelmän järjestäjät kuuluivat ruotsinkielisiin liberaaleihin, joita J. V. Snellman oli aiemmin samana keväänä julkaisemassaan kohuartikkelissa haukkunut ”verettömiksi”. Esityksessä pilkattiinkin muun muassa Snellmania, sensuuria ja venäläistä hallintoa. Ylioppilas Leo Mechelinin esittämässä aariassa irvailtiin verhoillusti myös Suomen kenraalikuvernöörinä toiminneelle Fredrik Vilhelm von Bergille. Berg sai näytelmän poliittisuudesta aiheen kirjoittaa Pietariin itselleen keisarille ja yritti käyttää sitä verukkeena koko yliopiston itsehallinnon kumoamiseksi. Niin pitkälle ei menty, mutta ylioppilas Mannerheim erotettiin yliopistosta puoleksi vuodeksi ja näytelmän esittämiseen luvan antanut yliopiston rehtori Gabriel Rein pakotettiin eroamaan virastaan.

## Lähteet
Teddy Wilson

**Theodore Shaw ”Teddy” Wilson** (24. marraskuuta 1912 Austin, Texas – 31. heinäkuuta 1986 New Britain, Connecticut) oli yhdysvaltalainen jazzpianisti, jota pidetään yhtenä swing-aikakauden tärkeimmistä jazzmuusikoista.

Wilson opiskeli pianon- ja viulunsoittoa Tuskegeessä, Alabamassa. Hän soitti Louis Armstrongin kanssa Speed Webbin yhtyeessä ja Earl Hinesin Grand Terrace Cafe Orchestrassa, kunnes liittyi Benny Carterin Chocolate Dandies -yhtyeeseen 1933. Kahta vuotta myöhemmin hän siirtyi Benny Goodmanin trioon, jonka kolmas jäsen oli rumpali Gene Krupa. Kokoonpanosta tuli kvartetti, kun Lionel Hampton liittyi mukaan. Wilsonista tuli näin yksi ensimmäisistä mustista muusikoista, jotka esiintyivät näkyvästi valkoisten jazzmuusikoiden kanssa.

Jazztuottaja John Hammond teki Wilsonin kanssa levytyssopimuksen Brunswick-merkille vuonna 1935, jotta tämä levyttäisi swing-sovituksia päivän hiteistä, tähtäimenä laajenevat levyautomaattimarkkinat. Syntyi noin 50 levytystä, joiden solisteihin kuuluivat Lena Horne, Helen Ward ja Billie Holiday. Samoihin aikoihin Ted Wilson levytti ja esiintyi swingin huippujen, kuten Lester Youngin, Roy Eldridgen, Charlie Shaversin ja Ben Websterin kanssa.

Wilson muodosti oman lyhytikäiseksi jääneen big bandinsä 1939, ja sen hajottua johti Café Societyn sekstettiä vuoteen 1944 saakka. 1950-luvulla Wilson opetti Juilliard-musiikkikoulussa. Wilson esitti itseään vuoden 1955 elokuvassa *[[Rytmin kuningas – Benny Goodman]].* Hän toimi Dick Cavettin tv-shown musiikillisena johtajana.

1960–1970-luvuilla Wilson vietti hiljaiseloa New Jerseyn Hillsdalessa, mutta teki sooloesiintymisiä ja oli mukana vaihtuvissa kokoonpanoissa, joista yksi oli hänen ja kahden poikansa muodostama trio, Theodore Wilson bassossa ja Steven Wilson rummuissa. Hänellä oli yhteensä viisi lasta.

## Valikoitu diskografia
*1949: *Teddy Wilson featuring Billie Holiday*
*1956: *I Got Rhythm*
*1956: *Pres and Teddy*
*1959: *”Gypsy” in Jazz*
*1972: *With Billie in Mind*
*1972: *Moonglow*
*1973: *Runnin’ Wild* (konserttiäänitys Montreux’n jazzfestivaaleilta)
*1976: *Live at Santa Tecla*
*1980: *Teddy Wilson Trio Revisits the Goodman Years*
*1983: *[[Teddy Wilson Vol. 2]]*
*1990: *Air Mail Special*
Robin – The Movie

**Robin – The Movie** on suomalaisesta teini-pop-laulaja Robinista kertova dokumenttielokuva. Inari Niemen ohjaama elokuva sai ensi-iltansa elokuvateattereissa 5. joulukuuta 2012. Elokuvan ensiesitys oli kuitenkin jo 1. joulukuuta 2012 Hartwall Areenalla Robinin konsertin yhteydessä. Elokuvan on tuottanut Solar Films.

Elokuvaa esitettiin 86 elokuvateatterissa, joissa sen näki 20&nbsp;174 katsojaa. 13. helmikuuta 2013 julkaistu DVD-tallenne on myynyt kultaa yli 25&nbsp;000 kappaleen myynnillään.

## Arviot
* Cult24: 
* Episodi: 
* Nyt: 
* Stara.fi: 

## Lähteet

## Aiheesta muualla
* 
* 
* Elokuvan traileri YouTubessa
Englannin 1. divisioonan kausi 1890–1891

**Englannin 1. divisioonan kausi 1890-1891** oli The Football Leaguen kolmas kausi. Mukana oli kaksitoista joukkuetta. Uutena joukkueena oli mukana Sunderland, joka korvasi edellisellä kaudella sarjan viimeiseksi jääneen Stoken.

Liigan mestaruuden voitti Everton, ennen kahden edellisen kauden mestaria Preston North Endiä.

## Sarjataulukko

Sunderlandilta vähennettiin kaksi pistettä edustuskelvottoman pelaajan peluuttamisen vuoksi. Neljä viimeistä joukkuetta uudelleenvalintaan.

## Ottelut

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

## Valintaprosessi
Valintaprosessissa valittiin joukkueet seuraavalle kaudelle. Äänestykseen joutuivat The Football Leaguen neljä viimeistä. Lisäksi mukana oli kuusi muuta joukkuetta, joista viisi pelasi toiseksi korkeimmalla sarjatasolla Football Alliancessa. Äänestystulos oli seuraava:

## Lähteet
Overland

**Overland** oli yhdysvaltalainen automerkki, jota valmistettiin vuosina 1903–1926. Autotehtaan perusti Claude Cox. Overland-tehtaan osti vuonna 1908 John Willys. Overland-autojen valmistus päättyi vuonna 1926. Overlandin sijasta tehdas alkoi valmistaa Willys- ja Whippet-merkkisiä autoja.

## Aiheesta muualla
* Manitoba Antique Auto Museum
Jussi Wahlgren

**Jussi Wahlgren** (1952 Joensuu – 15. joulukuuta 2021 Ateena, Kreikka) oli suomalainen näyttelijä, kirjailija ja runoilija. Suuren yleisön tietoisuuteen hän tuli syksyllä 2009 televisiosarjasta *[[Salatut elämät]]*, jossa hän näytteli Lasse ja Heli Sievisen esimiestä Juhani Routaketoa. Hän on näytellyt myös muissa TV-sarjoissa, elokuvissa ja mainoksissa. 

Näyttelemisen lisäksi Wahlgren käsikirjoitti näytelmiä ja tv-ohjelmia, muun muassa *[[Viimeiset siemenperunat]]* -televisiosarjaa sekä tv-dokumentit Ruoholahden villoista ja Oulunkylän jazzopistosta. Wahlgren opetti luovaa kirjoittamista Oriveden Opiston kursseilla.

Wahlgren kirjoitti 14 romaania: *Kuoleman viinikauppias*, *Taivaanrannan rakastaja*, *Kaikki tämä rakkaus*, *Aallonmurtaja*, *Taivaanrannan perillinen*, *Lohjan Casanova*, *Kirje Tolstoilta*, *Viisi viikkoa, viisi kuukautta*, *Miekkaliljojen aikaan* (2016), *Marmotan tarinoita* (2017), *Olga* (2018), *Kirjanpitäjä* (2019), *Enkelinperkele* (2020) sekä *Pala taivasta ja pari suudelmaa* (2021).

Wahlgren asui ja työskenteli viimeiset vuotensa Kreikassa, ensin Kreetalla ja sitten Ateenassa.
__NOTOC__
## Filmografia
### Elokuvat

### Televisiosarjat

## Lähteet
### Verkkosivustot
* 
* 

### Viitteet
Hanhisuo (Urjala)

**Hanhisuo** on kulmakunta Urjalassa Pirkanmaalla. Kulmakunta sijaitsee Urjalan eteläosassa lähellä Forssan rajaa.

Hanhisuon halki kulkee etelästä pohjoiseen Turku–Toijala-rata. Radalla on aikaisemmin sijainnut Hanhisuon rautatieasema, joka rakennettiin vuonna 1931 ja purettiin vuonna 1987. Lisäksi radalla on ollut Hanhisuon laiturivaihde 23 kilometriä Toijalasta. Alueen poikki kulkee Hanhisuontie, joka vie lännessä Nuutajärven suuntaan valtatie 9:lle asti ja idässä Välkkilän suuntaan seututielle 284.

Kulmakuntaan kuuluu samanniminen Hanhisuon suoalue, jossa on turvetuotantoa, ja joka on toiminut aikaisemmin Hanhisuo Oy:n polttoturve- ja turvepehkutehdas. Lähistöllä sijaitsee myös Särkijärvi.

Hanhisuolle perustettiin koulu vuonna 1927. Noin neljäkymmentä vuotta myöhemmin vuonna 1968 koulu lakkautettiin.

Hanhisuolla toimii kyläyhdistys.

## Lähteet

## Aiheesta muualla
* Hanhisuon kyläyhdistys ry:n Facebook-sivu
* Hanhisuon koulu
Alberto José Gonçalves

**Alberto José Gonçalves** (20. tammikuuta 1859 Palmeira – 6. maaliskuuta 1945) oli brasilialainen roomalaiskatolinen piispa. Hänet vihittiin papiksi 17. syyskuuta 1882 ja nimitettiin Ribeirão Preton hiippakunan johtoon 5. joulukuuta 1908. Piispaksi vihkiminen seurasi 2. helmikuuta 1909. Pääkonsekraattorina toimi Leopoldo Duarte e Silva, jota avustivat João Francisco Braga ja João Batista Becker. Gonçalves asetettiin virkaansa 28. helmikuuta. Hän kuoli 86-vuotiaana virassa.

## Lähteet
Marimin

**Marimin** (27. kesäkuuta 1999 Taivalkoski - 20. heinäkuuta 2017) oli vuoden 2013 Ravikuningatar-tittelin voittanut suomenhevosravuri. Tamman kasvatti Pentti Haukivaara Taivalkoskelta ja omistajat olivat Esa Heikkinen ja Terhi Haukivaara Ypäjältä.

Uransa nelivuotiaana aloittanut Marimin osallistui kuninkuusraveihin myös vuosina 2007, 2009, 2011 sekä 2012 ja sijoittui kolme kertaa kokonaiskilpailun kolmanneksi. Suurimman osan tamman starteista ohjastivat Peter Lindroos sekä Arto Hammar, joka toimi hevosen pääasiallisena ohjastajana vuodesta 2008 lähtien. Marimin kilpaili maaliskuussa 2014 loppuneella kilpailu-urallaan yhteensä 216 kertaa, joista voittoja oli 56. Pitkän kilpailu-uran tehneen tamman merkittävimmät suurkilpailuvoitot ovat kaikki vuodelta 2013.

Marimin sai ensimmäisen varsansa huhtikuussa 2015, mutta varsa menehtyi varsomisessa. Tammasta saatiin kuitenkin sijaisemä oman emänsä menettäneelle lämminveriravurivarsa Majestic Manlle.. Ennen kuolemaansa Marimin synnytti vielä kaksi omaa varsaa.

## Suurkilpailuvoittoja
*Ravikuningatar (2013)
*Karjalainen-ajo (2013)
*Savo-ajo (2013)

## Lähteet
*Suomen Hippoksen tilastot

### Viitteet
Nuutajärvi

**Nuutajärvi** () on kylä ja taajama Urjalassa Pirkanmaalla. Se sijaitsee samannimisen järven pohjoispuolella ja Rutajärven eteläpuolella valtatie 9:stä länteen. Vuoden 2011 lopussa taajamassa oli 211 asukasta. Postinumeroalueella 31160 Nuutajärvi puolestaan on 250 asukasta (2022).

Nuutajärven koulu lakkautettiin 2014, koulussa oli peruskoulun ala-asteen luokat 1.–6. Koulutuskeskus Tavastia järjestää Nuutajärvellä lasialan opetusta. Nuutajärvellä on Nuutajärven kartano. Nuutajärven lasitehdas lopetettiin 2014.

Nuutajärven taajaman väkiluku on kehittynyt seuraavasti:
* 1960: 377 as.
* 1970: 481 as.
* 1990: 392 as.
* 1995: 302 as.
* 2005: 266 as.
* 2011: 211 as.

Nuutajärvellä toimii kyläyhdistys.

## Lähteet

## Aiheesta muualla
* Nuutajärven lasikylä
Francis Keiichi Sato

**Francis Keiichi Sato** (11. huhtikuuta 1928 Asahikawa – 2. tammikuuta 2005) oli japanilainen roomalaiskatolinen piispa. Hän liittyi fransiskaaneihin 17. syyskuuta 1959 ja sai pappisvihkimyksensä 7. lokakuuta 1962. Hänet nimitettiin Niigatan hiippakunnan johtoon 9. maaliskuuta 1985, ja piispaksi vihkiminen seurasi 9. kesäkuuta. Pääkonsekraattorina toimi Peter Seiichi Shirayanagi, jota avustivat John Shojiro Ito ja Francis Xavier Kaname Shimamoto.

Sato jäi eläkkeelle 14. toukokuuta 2004.

## Lähteet
Ilja Segalovitš

**Ilja Segalovitš** (13. syyskuuta 1964 Gorki, Nižni Novgorod, Neuvostoliitto – 27. heinäkuuta 2013 Lontoo, Britannia) oli venäläisen hakukoneen Yandexin perustaja yhdessä Arkadi Voložin kanssa. He perustivat hakukoneen 1997.

Segalovitš suoritti geofyysikon tutkinnon Moskovassa sijaitsevassa geologisessa korkeakoulussa. Hän kuoli syöpään 48-vuotiaana lontoolaisessa sairaalassa.

## Lähteet

## Aiheesta muualla
*Ilja Segalovitšin muistokirjoitus Helsingin Sanomissa
Christine Sponring

**Christine Sponring** (s. 22. kesäkuuta 1983 Schwaz) on itävaltalainen alppihiihtäjä.

Nuorten MM-kilpailuissa vuonna 2000 Sponring saavutti pronssia syöksylaskussa ja kultaa seuraavana vuonna pujottelussa. St. Antonin MM-kilpailuissa 2001 Sponring sijoittui hopealle alppiyhdistetyssä ja 12:nneksi pujottelussa. St. Moritzin MM-kilpailuissa 2003 hän oli syöksylaskussa kahdeksas. Åren MM-kilpailuissa 2007 Sponring sijoittui supersuurpujottelussa 16:nneksi. Hän oli mukana Salt Lake Cityn olympialaisissa 2002, jossa keskeytti sekä pujottelussa että alppiyhdistetyssä.

Maailmancupissa Sponring kilpaili ensimmäisen kerran joulukuussa 2000 Sestrieren pujottelussa. Ensimmäiset maailmancupin pisteensä hän saavutti Sestrieren toisessa pujottelukilpailussa kymmenen päivää debyyttinsä jälkeen sijoituttuaan 22:nneksi. Kymmenen parhaan joukkoon hän sijoittui ensimmäisen kerran Flachaun pujottelussa tammikuussa 2001 oltuaan yhdeksäs. Kolmen parhaan joukkoon Sponring sijoittui ensimmäisen kerran marraskuussa 2001 Copper Mountainissa, Coloradossa, kun hän oli toinen siellä käydyssä pujottelussa. Sen lisäksi hän sijoittui urallaan kahdesti kolmanneksi San Sicarion supersuurpujottelukilpailuissa tammikuussa 2007.

## Lähteet
Filip Trejbal

**Filip Trejbal** (s. 5. tammikuuta 1985 Jilemnice) on tšekkiläinen alppihiihtäjä.

Nuorten MM-kilpailuissa vuonna 2005 Trejbal saavutti kultaa pujottelussa. Bormion MM-kilpailuissa 2005 Trejbal sijoittui pujottelussa 17:nneksi ja suurpujottelussa 29:nneksi. Åren MM-kilpailuissa 2007 Trejbal oli pujottelussa 16:s, superalppiyhdistetyssä 24:s ja supersuurpujottelussa 47:s. Val d'Isèren MM-kilpailuissa 2009 hänet hylättiin pujottelussa. Garmisch-Partenkirchenin MM-kilpailuissa 2011 Trejbal sijoittui pujottelussa 16:nneksi ja Schladmingin MM-kilpailuissa 2013 29:nneksi. Hän on osallistunut kaksiin olympialaisiin, Torinossa 2006 hän keskeytti alppiyhdistetyssä sekä pujottelussa ja Vancouverissa 2010 hän oli parhaimmillaan 28:s suurpujottelussa.

Maailmancupissa Trejbal kilpaili ensimmäisen kerran tammikuussa 2005 Chamonix'n pujottelussa. Ensimmäiset maailmancupin pisteensä hän saavutti Kranjska Goran pujottelukilpailussa joulukuussa 2005 sijoituttuaan 22:nneksi. Parhaimmillaan hän on sijoittunut maailmancupissa 14:nneksi Garmischin (2008) ja Alta Badian (2009) pujotteluissa.

## Lähteet

## Aiheesta muualla
*Filip Trejbalin kotisivut
Right Thoughts, Right Words, Right Action

**Right Thoughts, Right Words, Right Action** on Franz Ferdinandin neljäs studioalbumi. Se julkaistiin Britanniassa 26. elokuuta 2013. Albumin ensimmäiset singlet ”Right Action” ja ”Love Illumination” julkaistiin 27. kesäkuuta 2013.

Albumi ylsi ensimmäisellä listaviikollaan Suomen virallisen listan sijalle 48.

## Kappaleet
Kaikki kappaleet tehnyt Franz Ferdinand.

## Arvostelut
* Allmusic: 
* Alternative Press: 
* Desibeli.net: 
* Metacritic: 71/100
* Pitchfork Media: 5.4/10
* Rolling Stone: 
* Soundi: 

## Lähteet

## Aiheesta muualla
* Right Thoughts, Right Words, Right Action discogs.com-sivustolla
Acehin maanjäristys 2013

2. heinäkuuta 2013 Sumatran saarella sijaitsevassa Acehin maakunnassa Indonesiassa tapahtui **maanjäristys**, jonka voimakkuudeksi mitattiin 6,1 magnitudia.

Järistyksen keskus sijaitsi 320 kilometrin päässä Banda Acehista. Varsinaista järistystä seurasi kaksi jälkijäristystä, jotka olivat voimakkuuksiltaan 5,2 ja 5,3.

## Lähteet
Maksim Zjuzjakin

**Maksim Zjuzjakin** (s. 13. tammikuuta 1991 Novokuznetsk, Neuvostoliitto) on venäläinen jääkiekkoilija, joka pelaa kaudella 2023–2024 Pingouins de Morzinessa Ranskan toisella sarjatasolla. Zjuzjakin on edustanut urallaan useita eri KHL- ja VHL-joukkueita.

Zjuzjakin oli Lokomotiv Jaroslavlin pelaajista ainoa, joka ei ollut mukana joukkueen kaikkien muiden pelaajien hengen vaatineessa Lokomotivin lento-onnettomuudessa vuonna 2011. Päävalmentaja Brad McCrimmon oli pyytänyt, että hän jäisi Jaroslavliin lepäämään ja tapaisi joukkueen vasta seuraavassa pelissä Spartak Moskovaa vastaan. Ottelu jäi pelaamatta, koska Lokomotiv perui osallistumisensa kaudelle. KHL:n sijaan Lokomotiv pelasi Venäjän toiseksi korkeimmalla sarjatasolla VHL:ssä. Ainoana onnettomuudesta selvinnyt Zjuzjakin nimettiin Lokomotivin VHL-joukkueen kapteeniksi kaudelle 2011–2012.

## Tilastot

## Lähteet
* Eliteprospects.com -profiili
* Internet Hockey Databese -profiili
### Viitteet